google/wiki40b huggingface dataset:
Randi Blehr

Familie

Hun var datter av skipsmegler Andreas Rasmussen Nilsen og Margrethe Andrea Tornøe. Hun ble gift i 1876 med daværende sorenskriver, senere statsminister Otto Albert Blehr. Hun var mor til Eivind Blehr. Hun var søster av maleren Hildur Nilsen samt tante til Dagny Juel.

Politisk engasjement

Blehr kom som ungdom inn i et nasjonalt orientert, politisk liberalt miljø, ble som 17-åring medlem i Vestmannalaget, som arbeidet for målsak, og var engasjert i arbeidet for å gjenreise et norsk teater.
Fra 1880-årene var Randi Blehr en av de fremste lederne for den norske kvinnebevegelsen. Hun var blant stifterne av Norsk Kvinnesaksforening (NKF) i 1884, der hun var formann 1895–1899 og 1903–1922, samt styremedlem 1894–1895 og 1899–1900. I sin tid som leder i NKF tok Blehr også initiativ til etableringen av Norske Kvinners Sanitetsforening i 1896.
Da ektemannen var Norges statsminister i Stockholm  i perioden 1891–1893 og 1898–1902 ivaretok Randi Blehr med stort engasjement vertinnepliktene som statsministerfrue i Ministerhotellet på Blasieholmen, som da var den eneste norske representasjon i utlandet. Hun knyttet norskvennlige kontakter som støttet norsk selvstendighet.
Blehr var også engasjert i fredsspørsmål, og ble leder i Norske Kvinners Fredsforbund i 1903. I 1906 arrangerte hun en storslagen feiring av  fredsprisvinneren Bertha von Suttner.

Husflid

Blehr engasjerte seg også i arbeid for å gjenskape eldre norsk husflid. I 1875 flyttet paret til Lærdal der de i 1877 anskaffet eiendommen Brattegjerdet.  Etter å ha fått opplæring av Kjerstina Hauglum (i en utdøende vevteknikk) opprettet Blehr den første norske billedvevskole i sammen med Frida Hansen (1889).
Hun var også kvinnen bak «Norsk Kvindesagsforenings Fagskole i huslig Økonomi», samt Statens Lærerskoles linjer innen husstell.
Senere etablerte hun «Norsk Billedvæveri».

Folkevisedans

Randi Blehr startet sammen med Hulda Garborg, Ella Anker og Janna Kielland en dansegruppe for å vekke interesse for det de kalte «folkevisedans». Til tonene av Per Spelmann, Kongen og Knut Liten samt et par danske folkeviser utviklet de ringdanser som skulle representere en stolt og særnorsk danseform. Den 30. mars 1900 deltok de i en forestilling arrangert av Bondeungdomslaget (BUL) i Kristiania. To år senere dro Hulda Garborg til Færøyene og hentet inspirasjon til å videreutvikle danseuttrykket.

Utmerkelser

Blehr mottok Kongens fortjenstmedalje i gull i 1921.
Axinotarsus ruficollis

Utseende

Kroppen er 3 millimeter lang og er metallisk grønnsvart, med sidene av brystskjoldet og spissen av dekkvingene rødgule. Brystskjoldet er rødt. Hodet og brystskjoldet uten lange oppstående hår. Antennene er svarte, men kan ha en rødlig farge. Hos hunnen rekker antennene helt bak. De er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er svarte med noen rødgule fargeflekker, de ganske slanke, alle føtter har fem ledd.

Levevis

Axinotarsus ruficollis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Hvem drepte?

Handling

Når politisjefen i en loslitt by i California kommer hjem fra ferie, er den store historien at en kvinne er funnet drept av hunden sin. Etter å ha undersøkt saken litt nærmere blir imidlertid politisjefen overbevist om at det dreier seg om et mord. Under etterforskningen innleder han et forhold til en kvinne som er en av de mistenkte i saken.
Evanna Lynch

Roller

Hun spiller Lulla Lunekjær, eller på engelsk Luna Lovegood i den femte Harry Potter-filmen Harry Potter og Føniksordenen (Harry Potter and the Order of the Phoenix), som hadde premiere den 13. juli 2007. Hun var med i Harry Potter og Halvblodsprinsen som kom ut sommeren 2009. Hun ble også med i Harry Potter og Dødstalismanene del 1 og 2 som kom ut i november 2010 og sommeren 2011. 
Hun er selv en stor Harry Potter-fan, og kjøpte en signert utgave av The Order Of The Phoenix, og ble henrykt da auditionene til Luna Lovegood ble holdt i London, for «normale, vanlige» jenter.
Kuegleria

Utseende

Nokså små, avlange, matt mørkt brunlige trebukker. Antennene er lengre enn kroppen (hos hannene). Pronotum er ujevnt tønneformet med noen ovale groper, noe smalere enn dekkvingene. Dekkvingene er jevnbrede, kraftig punkterte men en fin, opphøyd lengderibbe, beina middels lange med litt klubbeformede lår.

Utbredelse

Slekten er kjent fra Thailand og Vietnam.
Platysodes

Utbredelse

Slekten er utbredt i Sørøst-Asia, fra Assam i vest til Java og Borneo i øst.
Sporangium

Et sporehus eller sporangium (flertall: sporangia, fra gresk: spora - frø; angeion - beholder) er en struktur (blad) der det dannes sporer på eller i. Hos mosene sitter sporangiet oftest på en stilk, hos karsporeplantene sitter det på bladene. Et sporangium anlegges fra en eller flere overflateceller på tynne greinender i et skudd eller blad. Hos noen planter er sporangia ikke plassert på blad, men samlet i konglelignende strukturer kalt strobuli.
Heterospore planter, for eksempel karsporeplantene dvergjamne, brasmegress og trådbregne danner to typer sporangium: mikrosporangium og makrosporangium. Mikrosporangiet produserer mange små mikrosporer, mens makrosporangiet produserer noen få store makrosporer. Mikrosporer spirer til hannlige gametofytter og makrosporene til hunnlige gametofytter.
Caelorrhina

Utseende

Store, blanke, avlange, olivengrønne gullbasser. De kan kjennes på en forholdsvis langstrakt kroppsform, på at hannen ikke har noe framspring i pannen, og på at beina er svært kraftige, med grove pigger på leggene.
Hos denne slekten er det knapt forskjell på kjønnene i ytre utseende.

Utbredelse

Slekten er utbredt i tropisk Afrika.
Kamal

Etymologi

Kamal betyr «perfeksjon» på arabisk. I urdu og persisk er betyrningen «komplett».
Kamel og Kamil er andre transkripsjoner av navnet. Kamil er også et polsk, tsjekkisk, slovakisk og tyrkisk navn med opprinnelse i det romerske familienavnet Camillus. Merk at navnet på dyret kamel har en annen opprinnelse; det er avledet fra hebraiske gamal som betyr «stoppe, avvenne, gå uten» eller «gi tilbake». Det arabisk ordet for kamel er allbl (arabisk: الإبل) eller alboir (arabisk: البعير).
Kemal er en tyrkisk form av Kamal.
Kamal (hindi: कमल) er også et indisk navn. Det er en nyere form av Kamala som betyr «lotus» og «blekrød» i sanskrit.
Pseudoctenochira

Utseende

En middelsstor, oval, blank, gulbrunlig (i alle fall på døde eksemplarer) skjoldbille med mørke lengdestriper (omtrent åtte til sammen) på dekkvingene midtparti. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe spisst framskytende. Kantene av pronotum og dekkvingene danner en nesten kontinuerlig kurve.  Oversiden er ganske fint punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Arten er bare kjent fra Paraguay.
Olivita

Historie

OliVita er basert på flere kliniske studier med tilsammen 1200 deltakere utført fra 1986 av professorene Bjarne Østerud og Edel O. Elvevoll ved Universitetet i Tromsø.

Produktet

OliVita er en blanding av raffinert selolje og kaldpresset olivenolje. Seloljen er rik på omega-3 og har betydelig mer av den gunstige fettsyren DPA enn fiskeolje og krillolje, i tillegg til EPA og DHA-fettsyrene.
Olivenoljen er rik på naturlige antioksidanter, som har en viktig funksjon ved å beskytte mot oksidasjon (harskning) av flerumettede fettsyrer (inkludert omega-3) i kroppen. I tillegg inneholder olivenoljen fettsyren omega-9. Antioksidantene samvirker også med omega-3 og beskytter kroppen mot reaksjoner som kan føre til åreforkalkning, blodpropp, hjerneslag, psoriasis og leddgikt.  Seloljen i olivita kommer fra New Foundland i Canada og raffineres i Norge.

Patent

OliVita er en patentbeskyttet blanding av selolje og kaldpresset olivenolje
Jean Renoir

Biografi

Jean Renoir deltok i første verdenskrig og mottok en tapperhetsmedalje. De skader han fikk leget aldri fullt ut og plaget ham for resten av livet. Etter krigen søkte han seg til filmen og innledet sin karriere som manusforfatter. Ganske snart fikk han oppdrag som regissør og debuterte med filmen Une vie sans joie 1924. Han forsøkte å gjøre hustruen Catherine Hessling til stjerne, men paret separerte i 1930. Det skulle imidlertid drøye til 1943 innen de tok ut skilsmisse. Hans andre livsledsagerske, Dido Freire, var han aldri gift med til tross for at hun brukte hans etternavn. Jean Renoir medvirket ofte i sine egne filmer, oftest i rollen som en godmodig og litt naiv mann.
Jean Renoir forlot Frankrike i 1941 og slo seg ned i USA der han regisserte flere filmer. Selv om han var blitt amerikansk statsborger ble han begravd i Frankrike under statlige æresbevisninger.
Erynnini

Utseende

Stort sett små til mellomstore, mer eller mindre brunspraglete smygere med forholdsvis korte og brede vinger. Vingene har ofte en mørk, fløyelsaktig blå eller fiolett glans. I hvile sitter de gjerne med vingene taklagt over bakkroppen, en ganske uvanlig hvilestilling for dagsommerfugler.

Levevis

Disse sommerfuglene lever gjerne i skogkanter og lysninger i skogen, men også i mer åpne områder. Gruppen har larver som lever på mange ulike trær, busker og lianer, men særlig mange av artene er knyttet til plantefamilien Malpighiaceae.

Utbredelse

De fleste lever i den Neotropiske region (Sør- og Mellom-Amerika), men noen også i andre verdensdeler.
I Norge forekommer én art: tiriltungesmyger (Erynnis tages).
Clara Lachmann

Liv

Hun var datter av Michael Meyer og Fromme Eichel og vokste opp i København. I 1891 giftet hun seg med Jacob Lachmann, som hadde et sukkerraffineri i Ystad i Sverige. Senere flyttet ekteparet til slottet Charlottenlund, som de restaurerte.
Clara Lachmann interesserte seg for kunst og musikk, kunne selv spille cello, og bidro til å gjøre Ystad til et musikksentrum.
Før sin død avsatte hun en del av formuen sin til «Clara Lachmanns fond för bemfrämjande af den skandinaviska samkänslan», som skulle bestyres av et styre på fem medlemmer med sete i Göteborg. To skulle være svenske, to danske og en norsk. Fondet skulle støtte forskning, stipender og studiereiser. Det ga også bidrag til Foreningen Norden og til utgivelsen av det nordiske samleverket Nordisk Kultur.
Johann Ernst Hanxleden

Bakgrunn

Johann Ernst Hanxleden stammet fra den gamle westfalske adelsslekten von Hanxleden.

Misjonær

18 år gammel vervet han seg for den ostindiske misjonen og dro i 1699 sammen med to prester ut fra Augsburg over land gjennom Italia, Tyrkia, Syria, Armenia og Persia til Bender-Abbas ved Persiagolfen og reiste derfra med skip til Surat i India. De to prestene døde på veien. I desember 1700 nådde Hanxleben frem til Goa. Han dro deretter sydover for å studere teologi.

Prest

Han ble ordinert som prest i 1705. Alt i 1699, på Kypros, hadde han latt seg oppta i jesuitterordenen.
Hanxleden virket som misjonær i 30 år på Malabarkysten. Han kunne malayalam og sanskrit, og skrev flere utrykte ordbøker og grammatikker over disse språkene. Hans «Grammatica Granthamia seu Samserdumica» var den første sanskrit-grammatikken skrevet av en européer. Den ble senere benyttet av karmelittermunken Paolino da San Bartolomeo da denne skrev sine grammatikker.
Carlos Tenorio

Klubb karriere

Startet karrieren i hovedstadsklubben LDU Quito. Dro raskt til Qatar og etter en kjapp visit i Al-Nasr dro han til Al-Sadd. Klubben har i flere år vært med å kjempet i toppen. Og i 2006 ble Carlos Tenorio toppscorer i serien med 21 mål. Han har lenge vært interessant for en rekke europeiske klubber og det er et under at han ikke spiller i en av de store seriene i England, Italia eller Spania.

Landslaget

Debuterte på landslaget i 2001. Året etter spilte han alle Ecuadors kamper i VM, men uten å score mål. Ble også med til VM-2006 i Tyskland, der han spilte to av gruppe spill kampene og 16-delsfinalen. Scoret i begge gruppespillkampene som forsåvidt var mot Polen og Costa Rica. Han har til nå spilt 44 landskamper og scoret 10 mål, men er fortsatt med og vi får håpe vi ser han i VM i  Sør-Afrika 2010
Finlands herrelandslag i ishockey

Historie

Den første offisielle landskampen ble spilt den 30. januar 1928 i Helsingfors, der man tapte hele 1-8 mot Sverige. Finland deltok i VM første gang i 1939.
Fram til slutten av 1980-tallet tilhørte Finland en av de dårligere lagene i A-VM, og fra 1970 anså mange det som at Finland bare brydde seg om å vinne kampene mot Sverige. I nyere tid har de blitt ansett som et av veteranene i A-VM, med stor suksess og med VM-gull i 1995 i Sverige og i 2011 i Slovakia som høydepunkter.
Etter en stabil innsats i World Cup 2004 kunne Finland ta hjem gruppeseieren foran Sverige, og fikk da møte Tyskland i kvartfinalen. Etter en god innsats mot Tyskland bar det videre til semifinale mot USA. Kampene ble spennende i den siste perioden, da det stod 1-0 til USA til det gjenstod en periode. Men Olli Jokinen kunne etter 5.04 i den tredje perioden score etter en retur fra den amerikanske målvakten Robert Esche, før Saku Koivu scorte 2-1 målet. Sluttminuttene var dominert av USA, men Finlands gode målvakt Miikka Kiprusoff tok alt, og finalen ventet for Finland. Den finske treneren fastslo etter kampen at det var «det største som har hendt Finlands hockeyhistorie».
I finalen ble det likevel tap mot Canada med 3-2.

Nåværende stab

Kilde: Olympiajoukkue Sotshi 2014

Landslagstrenere

Kilde: Podnieks, Andrew; Nordmark, Birger: IIHF Guide & Record Book 2013, side 68–69.
San Giorgio Maggiore-basilikaen

Historie

Den første kirken tilegnet Sankt Georg ble reist i det 8. og 9. århundre. I 982 ble øya gitt til benediktinerne, som grunnla som grunnla den tilstøtende klosteret. Den nåværende kirken ble bygget av Andrea Palladio som startet på oppdraget i 1565. Kirken er et av de mest kjente verkene til arkitekten fra Vicenza. Grunnstenen ble lagt i 1566, og i 1575 var veggene og basen til kuppelen ferdige. Kuppelen var ferdig i 1576 og koret i 1591. Andrea Palladio døde i 1580, og fasaden han hadde tegnet ble bygget av Vincenzo Scamozzi mellom 1597 og 1610.
Klokketårnet ble først bygget i 1467, men kollapset i 1774. Det nåværende tårnet, som er 75 m høyt, stammer fra 1791.
Heskett kullkraftverk

R. M. Heskett kullkraftverk er et varmekraftverk 3,5 km nord for Mandan i Morton County i delstaten Nord-Dakota i det sentrale USA. Det har en installert produksjonskapasitet på 100 MW, fordelt på 2 enheter. Operatør er Montana-Dakota Utilities Co.
Anlegget ble bygget ut i årene 1950–1963. Brenselkilden er kull. Årlige utslipp av CO2 var i 2006 på i alt 682.083 tonn.
I likhet med de andre kullkraftverkene i delstaten, ligger også dette anlegget i kullområdene i fjellene nordvest for delstatshovedstaden Bismarck.
Drenthes flagg

Beskrivelse

Flagget ble fastlagt av provinciale Staten (tilsvarende den politiske delen av den norske fylkeskommunen) 19. februar 1947: Rektangulært, forholdene er 9:13. Flaggets bunnfarge er sølv (hvitt) med to røde tverrbjelker. Mellom disse er et sort tårn plassert, på hver side flankert av tre røde, femtaggede stjerner.
Mathania

Utseende

Middelsstore (vingespenn ca. 50 millimeter), bredvingede, bleke sommerfugler. Forkanten av forvingen kan ha en guloransje flekk. Både for- og bakvingene er ofte litt tilspisset.

Levevis

Artene finnes på tørr buskmark, men også i skog, gjerne på moderate høyder over havet. Larvene lever på snylteplanter i mistelteinfamilien (Loranthaceae).

Utbredelse

Slekten er utbredt langs Andesfjellene fra Ecuador i nord til Chile og Argentina i sør.
Oocassida

Utseende

Middelsstore, ovale, halvblanke, brunrøde skjoldbiller. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum og dekkvingene danner en kontinuerlig kurve, uten noen påfallende innskjæring mellom. Oversiden er kraftig punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Artene er knyttet til planter i familien Rhamnaceae.

Utbredelse

Slekten har en spredt utbredelse og forkommer i Vest-Afrika, Nord-Afrika og i India, Sri Lanka, Pakistan og Nepal.
Danseinformasjonen

Danseinformasjonen (DI) er det nasjonale informasjons- og kompetansesenteret for dansekunst i Norge. DI ble opprettet i 1994 av Norsk Ballettforbund (nå Norske Dansekunstnere) med midler fra Kulturdepartementet og er lokalisert i Dansens Hus på Grünerløkka i Oslo.
Danseinformasjonen tilbyr en samlet oversikt og statistikk over aktiviteter, forestillinger, ledige stillinger og gir dansefaglig rådgivning, samt driver bibliotek, videotek og arkiv og leier ut produksjonslokalet Scenehuset på Majorstua. Videre deler kontoret årlig ut Danseinformasjonens ærespris. Danseinformasjonen er også nasjonal koordinator av UNESCOs internasjonale Dansens Dager, som hvert år finner sted i tilknytning til Dansens Dag 29. april.
Danseinformasjonen forvalter Dansearkivet, som er Norges største samling av dansehistorisk materiale. Samlingen består i dag av 35 hyllemeter med materiale (foto/film/papir dokumenter) fra 52 aktører, Danseinformasjonens eget arkiv som går fra 1994 og frem til i dag og 71 dybdeintervjuer med sentrale aktører som arbeidet i dansefeltet i perioden fra ca. 1945 til 1994.
Danseinformasjonen etablerte og er eneaksjonær i Dansens Hus AS. Danseinformasjonens styre er generalforsamling i Dansens Hus. Danseinformasjonen ble opprettet under navnet Senter for Dansekunst, men endret navn i november 2007.
Diplazontinae

Utseende

Ganske små (gjerne ca. 3 millimeter), svarte praktvepser med røde eller gule bein.
Bakkroppen er ofte mer eller mindre rød.

Levevis

De er parasitoider som snylter på egg, larver og pupper av familien blomsterfluer (Syrphidae).

Utbredelse

Gruppen er utbredt i alle verdensdeler.
NORLA

NORLA – Senter for norsk skjønn- og faglitteratur i utlandet er et ikke-kommersielt informasjonskontor som skal spre kunnskap om og fremme norske bøker og forfattere i utlandet. Driften og aktivitetene blir betalt av den norske staten via Kulturdepartementet og Utenriksdepartementet. Det er ansatt 7 personer ved kontoret. Margit Walsø overtok i 2011 som direktør for NORLA etter Gina Winje. Informasjonskontoret hadde i 2017 et statstilskudd på ca. 15 millioner kroner.

Aktiviteter

NORLA hjelper norske forfattere og forlag å knytte kontakt til utenlandske forlag, oversettere, læringsinstitusjoner og andre som er interessert i norsk litteratur. Kontoret utgir også publikasjoner om norske bøker, deltar på bokmesser utenlands, arrangerer oversetterseminarer og støtter oversettelser fra norsk økonomisk.

Historikk

Kontoret for norsk litteratur i utlandet ble opprettet i 1978 for å stimulere salg av norske forfatterrettigheter til utlandet. NORLA ble reorganisert i 1987. I 2003 ble det slått sammen med MUNIN – Marketing Unit for Norwegian Non-Fiction, som var den tilsvarende organisasjonen for norsk faglitteratur. Etter sammenslåingen promoterer NORLA både skjønn- og faglitteratur. Navnet NORLA er en forkortelse for Norwegian Literature Abroad («norsk litteratur utenlands»). NORLA flyttet i 2009 til nye lokaler i tilknytning til Nasjonalbiblioteket i Observatoriegaten i Oslo.
Ulven og månen

«Ulven og månen» er en roman av Margit Sandemo fra 1969. Opprinnelig var dette en kortroman fra 1963 som ble utgitt under tittelen «Vargen och månen», men ble utgitt i en lengre form i 1969. Den ble også ytterligere omskrevet da den ble utgitt som føljetong i ukebladet Allers i 1973. «Ulven og månen» er også utgitt som bok nr 28 i serien «Margit Sandemos beste føljetonger». I 1978 kom den som en roman blant flere på forlaget Winther, da under tittelen «Ingen så det skje». Handlingen er lagt til 1800-tallet, der Sandra Winter mister alt hun eier da faren går konkurs, og deretter begår selvmord. Sandra tvinges til å ta jobb på godset Elms of Goram som guvernante, hos søskenparet Colin og Moira, og deres eksentriske stemor Lady Cynthia. På godset dukker også mystiske Duncan opp, en ung mann, hvis herkomst er ukjent. Han har vokset opp på en øde øy ute i havet sammen med en gammel mann, men trekkes hele tiden mot herresetet Goram, uten at Duncan selv vet hvorfor. Elms of Goram skjuler mystiske hendelser i fortiden som brann, svik i kjærlighet, og forsvunne personer. Alle disse trådene nøstes sammen til alt avsløres i en rettssak, etter at man i den avstengte delen av Goram har funnet to personer som har vært døde i over 20 år.
Tolmatsjovy-søstrene

Junior Eurovision Song Contest

Tolmatsjovy-søstrene ble valgt til å representere Russland i Junior Eurovision Song Contest 2006 i Bucureşti i Romania. De deltok med sangen «Vesennij dzjaz» (vår-jazz), som de sang på russisk. Bidraget vant med 154 poeng – og fikk 12 poeng fra Hviterussland, Belgia, Kroatia, Romania, Serbia, Sverige og Ukraina. Sangen fikk 10 poeng fra Kypros, Hellas, Portugal, Spania og Nederland og 4 poeng fra Makedonia og Malta. I tillegg fikk hvert land 12 bonuspoeng, slik at ingen skulle stå tilbake med null poeng.

Eurovision Song Contest 2009

I 2009 var søstrene var en del av åpningsnummeret i den første semifinalen, da Eurovision Song Contest ble arrangert i Moskva, i hjemlandet Russland.

Eurovision Song Contest 2014

Tolmatsjovy-søstrene ble valgt internt til å representere Russland i Eurovision Song Contest 2014 i København i Danmark. Søstrene deltok i den første semifinalen med sangen «Shine» (skinn), skrevet av Filipp Kirkorov, Dimítris Kontópoulos, John Ballard, Ralph Charlie og Gerard James Borg.
Søstrene kvalifiserte seg til finalen lørdag 12. mai, der de endte på en sjuendeplass med 89 poeng.
Buingen mot søstrene
Både under semifinalen og finalen ble søstrenes framføring møtt av buing og piping fra publikum. Også da Russland kvalifiserte seg til finalen, ble landet møtt med buing fra publikum. Hver gang Russland fikk høye poeng under avstemningen i finalen, buet også publikum. Bakgrunnen for buingen skyldes trolig Russlands annektering av Krim, og Russlands lovgiving innen homofiles rettigheter.
Hokksund Idrettslag

Fotball

Yngvar Iversen var trener for A-laget fra sammenslåingen til og med 1961. Med Sigurd Meløe som trener manglet klubben kun ett mål på opprykk til 4. divisjon i 1964. I 1968 vant de sin avdeling i 5. divisjon og rykket opp etter tre kvalifiseringskamper mot Sportsklubben Speed fra Oslo (0-1, 1-0 og 1-0). I 1969 fikk A-laget betalt trener, men allerede året etter bar det ned i 5. divisjon igjen. Juniorlaget ble fylkesmester i 1970 og 1971 (gutter født mellom 1952 og 1955). De slo lag som Strømsgodset, Mjøndalen, Drafn og Åssiden.
Laget rykket ned i 6. divisjon i 1978. I 1981 vant de sin avdeling og ble kretsmestere. I 1982 rykket A-laget ned på nytt, og fram til nedleggelsen av fotballgruppa i 1988 forble A-laget i 6. divisjon. På et ekstraordinært årsmøte 31. oktober 1988 ble fotballgruppen avviklet, og Eiker Fotballklubb stiftet som en sammenslåing med fotballgruppene i Loesmoen og Eiker Kvikk. Stemmetallene var 36 for og 6 imot vedtaket.